"Kõigepealt hõljub meres ringi mürgine box jellyfish ehk meduus, kelle kombitsad võivad alates oktoobrist kuni kevadeni surmata, kui kiirelt äädikat peale ei kalla ja haiglasse ei lähe. Kui juhuslikult teda ei kohta, siis passib põhjas ligi kuuemeetrine soolase vee krokodill, kindlasti väga tühja kõhuga. Alati on võimalik kohata sealsamas uudishimulikku ja äärmiselt mürgist soolase vee madu. Loomulikult ujuvad meres ringi haid. Aga ega vette peagi minema. Piisab, kui kivide peal jalutades nähtamatule kivikalale peale astud. Kindel lõpp on üpris kindel, kui komistad hirmsa merilõvi otsa."